Reina

Reina (, , ) ir upe Eiropā, Vācijas lielākā upe. Sākas Šveices Alpos Graubindenes kantonā, netālu no Sengotarda pārejas kā divas upītes - Priekšreina (Vorderrhein) un Aizreina (Hinterrhein).

Līdz Bodenezeram upi sauc par Alpu Reinu (102 km), no Bodenezera līdz Bāzelei par Kalnu Reinu (145 km). šajos posmos upe ir strauja, pie Šafhauzenes veido 20 m augstus ūdenskritumu. No Bāzeles līdz Bingenai (mazliet lejpus Maincas (Augšreina — 358 km) upe plūst pa līdzenumu, krastos augļu un vīna dārzi. Vidusreinas posmā (no Bingenas līdz Bonnai — 126 km) Reina plūst caur Reinas Šīferkalniem, veidojot krāšņu, līdz 300 m dziļu ieleju. Lejasreina (212 km) ir tipiska līdzenuma upe. Tuvojoties ietekai Ziemeļjūrā, veido vairākas attekas. Kopēja delta ar Māsu un Šeldu.

Reinas vārds cēlies no ķeltu — renos (stipra straume). Tāpat kā Donava, senatnē Reina kalpoja par dabisko robežu starp romiešu "civilizēto" pasauli un ģermāņu "barbaru" ciltīm, tā bija nemitīgu cīņu arēna. Pēc Rietumromas sabrukuma, savstarpējo cīņu turpināja divas valstis - Francija un Vācija, kas centās nostiprināties Reinas krastos. Būtībā cīņa beidzās tikai ar ES izveidošanos.

Reina vienmēr ir kalpojusi par lielu transporta artēriju, jo izdevīgi savienoja lauksaimnieciskos dienvidus ar rūpniecības centriem lejtecē.

1976. gadā Reinas augštece Badenē-Virtembergā starp Eltvili un Bingeni tika iekļauta Rāmsaras konvencijas aizsargājamo vietu sarakstā.

 Galvenās pietekas 

 Āre - 295 km - kreisais krasts
 Ille - 208 km - kreisais krasts
 Nekāra - 367 km - labais krasts
 Maina - 524 km - labais krasts
 Lāna - 245 km - labais krasts
 Mozele - 545 km - kreisais krasts
 Rūra - 235 km - labais krasts
 Lipe - 237 km - labais krasts

 Lielākās pilsētas Reinas krastos 
 Konstanca
 Bāzele
 Strasbūra
 Špeiere
 Ludvigshāfene
 Manheima
 Vormsa
 Mainca
 Vīsbādene
 Koblenca
 Bonna
 Ķelne
 Diseldorfa
 Dīsburga
 Vēzele
 Nijmēgena
 Roterdama

 Kanāli 

 Reinas—Amsterdamas kanāls izveidots no Amsterdamas ostas.
 Reinas—Mainas—Donavas kanāls izveido viscaur kuģojamu ūdensceļu no Ziemeļjūras līdz Melnajai jūrai. Pabeigts 1992. gadā.
 kanāli savieno Reinu ar Berlīni un Baltijas jūru.

Ārējās saites

Kategorija:Šveices upes
Kategorija:Austrijas upes
Kategorija:Vācijas upes
Kategorija:Francijas upes
Kategorija:Nīderlandes upes
Kategorija:Lihtenšteinas upes
Kategorija:Reina
Kategorija:Forarlberga
Kategorija:Gelderlande
Kategorija:Overeisela
Kategorija:Dienvidholande
Kategorija:Utrehtas province
Kategorija:Bādene-Virtemberga
Kategorija:Hesene
Kategorija:Ziemeļreina-Vestfālene
Kategorija:Reinzeme-Pfalca
Kategorija:Rāmsaras vietas Vācijā